pythainlp/thai_wikipedia_clean_20230101 huggingface dataset:
อำเภอฝางมี 63 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 3 จำนวน 50 โรงเรียน สังกัดสำนักงานคณะกรรมการการศึกษาเอกชน 6 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดองค์การบริหารส่วนจังหวัดเชียงใหม่ 1 โรงเรียน สังกัดเทศบาลตำบลบ้านแม่ข่า 1 โรงเรียน สังกัดเทศบาลตำบลแม่ข่า 1 โรงเรียน สังกัดเทศบาลตำบลเวียงฝาง 1 โรงเรียน สังกัดเทศบาลตำบลสันทราย 1 โรงเรียน และสังกัดองค์การบริหารส่วนตำบลแม่สูน 1 โรงเรียน
อำเภอพร้าวมี 30 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 2 จำนวน 22 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดเทศบาลตำบลป่าไหน่ 1 โรงเรียน สังกัดองค์การบริหารส่วนตำบลแม่แวน 1 โรงเรียน สังกัดองค์การบริหารส่วนตำบลสันทราย 1 โรงเรียน และสังกัดองค์การบริหารส่วนตำบลโหล่งขอด 1 โรงเรียน
อำเภอแม่แจ่มมี 56 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 6 จำนวน 51 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดสำนักบริหารงานการศึกษาพิเศษ 1 โรงเรียน และสังกัดวิทยาลัยโพธิวิชชาลัย มหาวิทยาลัยศรีนครินทรวิโรฒ 1 โรงเรียน
อำเภอแม่แตงมี 57 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 2 จำนวน 43 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 3 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดองค์การบริหารส่วนตำบลกื้ดช้าง 2 โรงเรียน สังกัดเทศบาลเมืองเมืองแกนพัฒนา 2 โรงเรียน สังกัดเทศบาลตำบลจอมแจ้ง 1 โรงเรียน สังกัดเทศบาลตำบลแม่แตง 1 โรงเรียน สังกัดเทศบาลตำบลแม่หอพระ 1 โรงเรียน และสังกัดเทศบาลตำบลสันมหาพน 1 โรงเรียน
อำเภอแม่ริมมี 35 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 2 จำนวน 21 โรงเรียน สังกัดสำนักงานคณะกรรมการการศึกษาเอกชน 6 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 2 โรงเรียน สังกัดองค์การบริหารส่วนตำบลดอนแก้ว 2 โรงเรียน สังกัดสำนักบริหารงานการศึกษาพิเศษ 1 โรงเรียน สังกัดองค์การบริหารส่วนจังหวัดเชียงใหม่ 1 โรงเรียน สังกัดเทศบาลตำบลแม่ริม 1 โรงเรียน และสังกัดเทศบาลตำบลสันโป่ง 1 โรงเรียน
อำเภอแม่อายมี 42 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 3 จำนวน 37 โรงเรียน สังกัดสำนักบริหารงานการศึกษาพิเศษ 1 โรงเรียน สังกัดองค์การบริหารส่วนจังหวัดเชียงใหม่ 1 โรงเรียน สังกัดเทศบาลตำบลแม่อาย 1 โรงเรียน สังกัดองค์การบริหารส่วนตำบลแม่สาว 1 โรงเรียน และสังกัดองค์การบริหารส่วนตำบลสันต้นหมื้อ 1 โรงเรียน
อำเภอเวียงแหงมี 10 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 3 จำนวน 9 โรงเรียน และสังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน
อำเภอสะเมิงมี 29 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 2 จำนวน 26 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดเทศบาลตำบลสะเมิงใต้ 1 โรงเรียน และสังกัดองค์การบริหารส่วนตำบลแม่สาบ 1 โรงเรียน
อำเภอสันกำแพงมี 37 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 1 จำนวน 22 โรงเรียน สังกัดสำนักงานคณะกรรมการการศึกษาเอกชน 10 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดเทศบาลตำบลบวกค้าง 1 โรงเรียน สังกัดเทศบาลตำบลสันกำแพง 1 โรงเรียน สังกัดเทศบาลตำบลออนใต้ 1 โรงเรียน และสังกัดองค์การบริหารส่วนตำบลร้องวัวแดง 1 โรงเรียน
อำเภอสันทรายมี 45 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 2 จำนวน 29 โรงเรียน สังกัดสำนักงานคณะกรรมการการศึกษาเอกชน 11 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดสำนักบริหารงานการศึกษาพิเศษ 1 โรงเรียน สังกัดเทศบาลตำบลเจดีย์แม่ครัว 1 โรงเรียน สังกัดเทศบาลตำบลแม่แฝก 1 โรงเรียน และสังกัดเทศบาลตำบลหนองแหย่ง 1 โรงเรียน
อำเภอสันป่าตองมี 38 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 4 จำนวน 22 โรงเรียน สังกัดสำนักงานคณะกรรมการการศึกษาเอกชน 6 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 2 โรงเรียน สังกัดเทศบาลตำบลยุหว่า 2 โรงเรียน สังกัดเทศบาลตำบลทุ่งต้อม 1 โรงเรียน สังกัดเทศบาลตำบลทุ่งสะโตก 1 โรงเรียน สังกัดเทศบาลตำบลบ้านกลาง 1 โรงเรียน สังกัดองค์การบริหารส่วนตำบลน้ำบ่อหลวง 1 โรงเรียน สังกัดองค์การบริหารส่วนตำบลมะขามหลวง 1 โรงเรียน และสังกัดองค์การบริหารส่วนตำบลสันกลาง 1 โรงเรียน
อำเภอสารภีมี โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต จำนวน โรงเรียน สังกัดสำนักงานคณะกรรมการการศึกษาเอกชน 13 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดเทศบาลตำบลชมภู 1 โรงเรียน และสังกัดเทศบาลตำบลยางเนิ้ง 1 โรงเรียน
อำเภอหางดงมี 50 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 4 จำนวน 26 โรงเรียน สังกัดสำนักงานคณะกรรมการการศึกษาเอกชน 20 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน สังกัดองค์การบริหารส่วนจังหวัดเชียงใหม่ 1 โรงเรียน สังกัดเทศบาลตำบลหนองควาย 1 โรงเรียน และสังกัดเทศบาลตำบลหางดง 1 โรงเรียน
อำเภออมก๋อยมี 41 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 5 จำนวน 38 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 2 โรงเรียน และสังกัดเทศบาลตำบลอมก๋อย 1 โรงเรียน
อำเภอฮอดมี 39 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาเชียงใหม่เขต 5 จำนวน 35 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษาเขต 34 จำนวน 1 โรงเรียน และสังกัดเทศบาลตำบลท่าข้าม 1 โรงเรียน
แนจมีแย ฮอจา
แนจมีแย ฮอจา (, ; ; 8 กุมภาพันธ์ พ.ศ. 2464 – 26 กุมภาพันธ์ พ.ศ. 2563) เป็นภริยาของเลขาธิการแอนแวร์ ฮอจา ผู้นำแอลเบเนียยุคคอมมิวนิสต์
แนจมีแย ฮอจาเกิดในนครบิตอลา ปัจจุบันอยู่ในประเทศนอร์ทมาซิโดเนีย บิดามารดาเป็นชาวแอลเบเนีย แนจมีแยศึกษาที่สถาบันการศึกษาพระราชชนนี  ในติรานา หลังสงครามโลกครั้งที่สองก็ศึกษาต่อที่มหาวิทยาลัยติรานา ในเดือนพฤศจิกายน พ.ศ. 2484 แนจมีแยเข้าร่วมเป็นสมาชิกของพรรคคอมมิวนิสต์แอลเบเนีย (เอซีพี) ที่ก่อตั้งใหม่ได้ไม่นาน และปีต่อมาก็ได้รับการเลือกตั้งให้เป็นคณะมนตรีใหญ่แห่งขบวนการผู้ปลดปล่อยแห่งชาติ (National Liberation Movement)
ชีวิตช่วงหลังและการเสียชีวิต.
แนจมีแยถูกไล่ออกจากพรรคแรงงานแอลเบเนียในเดือนมิถุนายน พ.ศ. 2534 และเซอรีปอปูลิต (Zëri i Popullit) หนังสือพิมพ์ประจำพรรค วิจารณ์เธอถึงชีวิตอันหรูหราของเธอ แนจมีแยถูกจับเมื่อวันที่ 4 ธันวาคม พ.ศ. 2534 และสิ้นเดือนมกราคม พ.ศ. 2536 เธอก็ถูกตัดสินจำคุกเก้าปีด้วยข้อหายักยอกเงินเป็นจำนวน 750,000 เลก ภายหลังระยะเวลาจำคุกขยายเป็นสิบเอ็ดปีหลังคำพิพากษาของศาลอุทธรณ์ แนจมีแยได้รับการปล่อยตัวในเดือนมกราคม พ.ศ. 2540
แนจมีแยเสียชีวิตเมื่อวันที่ 26 กุมภาพันธ์ พ.ศ. 2563 อายุ 99 ปี ในบ้านของเธอที่ติรานาด้วยสาเหตุตามธรรมชาติ โดย ณ เวลาที่เธอเสียชีวิต เธอเป็นสมาชิกที่อาวุโสที่สุดของพรรคคอมมิวนิสต์แอลเบเนีย
เอ็นเวอร์ ฮอกซา
เนจมีเย ฮอจา
การรุกในอิตาลี ฤดูใบไม้ผลิ ปี ค.ศ. 1945
การรุกในอิตาลี ฤดูใบไม้ผลิ ปี ค.ศ. 1945 รหัสนามคือ ปฏิบัติการ Grapeshot เป็นการโจมตีครั้งสุดท้ายในช่วงการทัพอิตาลีในช่วงสุดท้ายในสงครามโลกครั้งที่สอง การโจมตีสู่ที่ราบลอมบาร์ดีโดยกองทัพกลุ่มฝ่ายสัมพันธมิตรที่ 15 เริ่มต้นเมื่อวันที่ 6 เมษายน ค.ศ. 1945 ถึงจุดสิ้นสุดเมื่อวันที่ 2 พฤษภาคม ด้วยการยอมจำนนอย่างเป็นทางการของกองทัพเยอรมันในอิตาลี
โกปปาอีตาเลีย 2020 นัดชิงชนะเลิศ
โกปปาอีตาเลีย 2020 นัดชิงชนะเลิศ เป็นการตัดสินหาผู้ชนะของ โกปปาอีตาเลีย ฤดูกาล 2019–20, เป็นฤดูกาลที่ 73 ของฟุตบอลถ้วยหลักของประเทศอิตาลี.
แต่เดิมทีจะมีกำหนดที่จะลงเล่นในวันที่ 13 พฤษภาคม ค.ศ. 2020, อย่างไรก็ตามเนื่องจาก การระบาดโคโรนาไวรัส ภายในประเทศ ที่ทำให้ถูกบังคับเปลี่ยนตารางการแข่งขันหลายครั้งของเซเรียอาสู่วันนี้, ซึ่งจะมีกำหนดใหม่ที่จะลงเล่นในวันที่ 20 พฤษภาคม, และจากนั้นเป็นวันที่ 17 มิถุนายน. ที่ สตาดีโอโอลิมปีโก ใน โรม ระหว่าง นาโปลี ที่จะลงเล่นพบกับ ยูเวนตุส.
ผู้ชนะของรอบชิงชนะเลิศจะได้สิทธิ์เข้ารอบโดยอัตโนมัติสู่รอบแบ่งกลุ่มของ ยูฟ่ายูโรปาลีก ฤดูกาล 2020–21 และสู่ ซูแปร์โกปปาอีตาเลียนา 2020 พบกับทีมแชมเปียนส์ของ เซเรียอา ฤดูกาล 2019–20.
กองประดาน้ำและถอดทำลายอมภัณฑ์ กรมสรรพาวุธทหารเรือ
กองประดาน้ำและถอดทำลายอมภัณฑ์ กรมสรรพาวุธทหารเรือ (อักษรย่อ: กปถ.สพ.ทร.; ) เป็นหน่วยนักประดาน้ำ และหน่วยทำลายล้างวัตถุระเบิด ของกองทัพเรือไทย ซึ่งมีผู้อำนวยการคนปัจจุบันคือ นาวาเอก สมบัติ โทณวรรณากร
ทั้งนี้ กองประดาน้ำและถอดทำลายอมภัณฑ์ กรมสรรพาวุธทหารเรือ ยังมีส่วนช่วยต่อการรับมือการสงครามทุ่นระเบิด และการสงครามเคมี (ทั้งทางบกและใต้น้ำ) ซึ่งมีความสามารถพื้นฐานโดยทั่วไปเหมือนมนุษย์กบ แต่หน่วยนี้ดำน้ำลึกกว่า และนานกว่า
เดือนกันยายน พ.ศ. 2558 ได้เกิดเหตุเรือภัทรมารีน 5 กับลูกเรือจำนวน 4 คน ถูกคลื่นยักษ์ซัดจมหายไปในบริเวณปากอ่าวแม่น้ำเจ้าพระยา ซึ่งต่อมา นักประดาน้ำ จากกองประดาน้ำและถอดทำลายอมภัณฑ์ กรมสรรพาวุธทหารเรือ 15 นาย พร้อมอุปกรณ์ดำน้ำลึก ได้เดินทางมาเพื่อค้นหาผู้สูญหาย
เดือนพฤศจิกายน พ.ศ. 2561 นักประดาน้ำกองประดาน้ำและถอดทำลายอมภัณฑ์ กรมสรรพาวุธทหารเรือ ได้ทำการสำรวจจุดที่มีวัตถุระเบิดสงครามโลกครั้งที่สองจมอยู่บริเวณสะพานจุฬาลงกรณ์ และสะพานธนะรัชต์ ที่จังหวัดราชบุรี เพื่อเก็บข้อมูลในเบื้องต้น กระทั่งเดือนมิถุนายน พ.ศ. 2562 ผู้ว่าราชการจังหวัดราชบุรี พร้อมด้วยผู้แทนกองประดาน้ำและถอดทำลายอมภัณฑ์ กรมสรรพาวุธทหารเรือ, ผู้แทนกรมสรรพาวุธทหารอากาศ, ผู้แทนกรมสรรพาวุธทหารบก, ผู้แทนการรถไฟแห่งประเทศไทย, ทหาร, ตำรวจ และหน่วยงานท้องถิ่น เข้าประชุมหาแนวทางเก็บกู้ระเบิด เพื่อสร้างทางรถไฟรางคู่ข้ามแม่น้ำแม่กลอง โดยลงมติเลือกวิธีที่มีความปลอดภัยสูงสุด
เดือนกุมภาพันธ์ พ.ศ. 2563 หัวหน้าชุดครูฝึกกองประดาน้ำและถอดทำลายอมภัณฑ์ กรมสรรพาวุธทหารเรือ ได้จัดชุดนักประดาน้ำจำนวน 35 นาย กู้ซากเรือ 5 ศพ ที่จมอยู่ใต้อ่างเก็บน้ำเขื่อนสิริกิติ์ จังหวัดอุตรดิตถ์ โดยสามารถกู้เรือมายังเกาะที่ใกล้ที่สุดได้สำเร็จ
อาปู นหสปีมเปติโลน
อาปู นหสปีมเปติโลน  เป็นตัวละครในซีรีส์การ์ตูนแอนิเมชั่นทางโทรทัศน์เรื่อง เดอะซิมป์สันส์ อาปูเป็นผู้อพยพชาวอินเดีย-อเมริกา เจ้าของและพนักงานของร้านสะดวกซื้อควิก-อี-มาร์ท ในสปริงฟีลด์ และเป็นที่รู้จักจากวลีติดหู "Thank you, come again." ตัวละครนี้พากษ์เสียงโดยแฮงค์ อาซาเรีย และปรากฏตัวครั้งแรกในตอน "The Telltale Head" อาปูถูกวิจารณ์อย่างรุนแรงในสารคดีเรื่อง เดอะพร็อบเบล็มวิธอาปู (The Problem with Apu) เมื่อปี 2017 เขียนและแสดงนำโดย หริ โกนดาโบลู (Hari Kondabolu) ตลกชาวอินเดีย ซึ่งได้วิจารณ์อาปูว่าเป็นการเหมารวมชาวอินเดียใต้ (South Asian Sterotype) ส่งผลให้ต่อมา แฮงค์ อาซาเรีย ประกาศว่าเขาจะออกจากการพากษ์เสียงอาปู อย่างไรก็ตามอาซาเรียรู้ดีว่าเขาไม่ได้มีสิทธิ์ที่จะควบคุมการปรากฏตัวของอาปูในเดอะซิมป์สันส์ และการตัดสินใจนั้นต้องเกิดขึ้นร่วมกันกับทีมผู้ผลิต แม็ท เกรนิง ผู้สร้างสรรค์เดอะซิมป์สันส์ ได้ระบุไว้เมื่อสิงหาคม 2019 ว่า อาปูจะยังคงอยู่ในเดอะซิมป์สันส์ต่อไป
บทบาทใน "เดอะซิมป์สันส์".
ในตอน "Homer and Apu" อาปูพูดว่าตัวเขามาจากเมืองราห์มาตปุระ (Rahmatpur) ในรัฐเบงกอลตะวันตก อาปูเป็นพลเมืองอเมริกาผ่านการโอนสัญชาติ และมีวุฒิการศึกษาในระดับปริญญาเอกด้านวิทยาศาสตร์คอมพิวเตอร์ อาปูจบการศึกษาเป็นคนแรก/เป็นอันดับหนึ่งจากชั้นปีจำนวนเจ็ดล้านคนที่สถาบัน กัลเทค หรือ สถาบันเทคโนโลยีกัลกัตตา (Caltech - Calcutta Technical Institute) และกำลังจะได้รับวุฒิด็อกเตอร์จากสถาบันเทคโนโลยีสปริงฟีลด์ไฮทส์ (Springfield Heights Institute of Technology) ที่มีอักษรย่อว่า S.H.I.T.
อาปูเริ่มทำงานที่ควิก-อี-มาร์ทตั้งแต่สมัยเรียนในระดับบัณฑิตศึกษาเพื่อจ่ายเงินกู้ยืมเพื่อการศึกษา (student loan) แต่หลังจบการศึกษาแล้วก็ยังคงทำงานต่อที่เดิมเพราะเขามีความสุขกับงานที่ทำและมิตรภาพที่มี เขาเป็นผู้อพยพผิดกฎหมายจนกระทั่งเมื่อนายกเทศมนตรีควิมบี้ได้ร่างกฎหมายเทศบาลให้ขับไล่คนเข้าเมืองโดยผิดกฎหมายทั้งหมดออกจากสปริงฟีลด์ ในตอน Much Apu About Nothing ซึ่งอาปูได้ตัดสินใจซื้อสูติบัตรปลอมจากมาเฟียในสปริงฟีลด์ ซึ่งระบุชื่อพ่อแม่ของเขาเป็น เฮิร์บ และ จูดี้ นหสปีมเปติโลน จากเมืองกรีนเบย์ (วิสคอนซิน) แต่ก็ระลึกได้ว่าเขากำลังทอดทิ้งชาติกำเนิดของเขา ท้ายที่สุดจึงไม่ได้ทำตามแผนที่วางไว้ และดำเนินการเปลี่ยนสัญชาติอย่างถูกต้องตามกฎหมาย เขาสอบผ่านข้อสอบโอนสัญชาติพลเมืองอเมริกา (citizenship test) ด้วยความช่วยเหลือจากลิซ่า ซิมป์สัน และ โฮเมอร์ ซิมป์สัน ดังนั้นเขาจึงระบุว่าตัวเองเป็น "คนลักลอบเข้าเมืองที่กึ่งถูกกฎหมาย" (semi-legal alien)
ในตอน "The Two Mrs. Nahasapeemapetilons" หลังอาปูเที่ยวเตร็ดเตร่ออกเดทผู้หญิงในสปริงฟีลด์ แม่ของเขาก็จับคลุมถุงชนกับมนชุลา (Manjula) ผู้หญิงที่เขาเคยเจอตอนเป็นเด็ก และก็ไม่เคยได้เจอกันอีกเลย ตอนแรก อาปูพยายามจะหลีกเลี่ยงการแต่งงานนี้ โดยมีมาร์จ ซิมป์สันช่วยหลอกแม่ของอาปูว่าเป็นภรรยาของเขา แต่ก็ความแตกเมื่อแม่ของอาปูไปเห็นมาร์จกับโฮเมอร์ อย่างไรก็ตามเขาก็ตกลงปลงใจทันทีเมื่อได้เจอกับมนชุลาที่งานแต่งงาน ทั้งสองได้ตัดสินใจที่จะลองแต่งงานกัน ซึ่งมนชุลาก็บอกของอาปูอย่างเมินเฉยว่าถ้าอยากหย่าก็ให้หย่าได้ทุกเมื่อ แต่ในท้ายที่สุดทั้งสองตัวละครก็ตกหลุมรักกัน
ในตอน "Eight Misbehavin'" มนชุลาได้รับยารักษาภาวะมีบุตรยากหลายขนาด ส่งผลให้ดร. ฮิบเบิร์ทผ่าคลอดเธอออกมาเป็นลูกแฝดจำนวนแปดคนในครรภ์เดียว ประกอบด้วย อานูป (Anoop), อุมา (Uma), นเพนทุ (Nabendu), ปูนาม (Poonam), ปรียา (Priya), สันทีป (Sandeep), สาศี (Sashi) และ ฆีต (Gheet) ทั้งหมดนี้ส่งผลให้เกิดความลำบากอย่างมากในตอนแรก แต่ท้ายที่สุดครอบครัก็สามารถหาจุดลงรอยที่ดีได้
เขาและครอบครัวเป็นศาสนิกชนที่เคร่งครัดของศาสนาฮินดู และบูชาพระพิฆเนศเป็นพิเศษ
อาปู นหะสปีมเปติโลน
แม็ท เกรนิง
เลิฟทริป/ชิอาวาเสะโอะวาเคนาไซ
"เลิฟทริป/ชิอาวาเสะโอะวาเคนาไซ"  เป็นซิงเกิลลำดับที่ 45 ของเอเคบีโฟร์ตีเอต เปิดตัวเมื่อวันที่ 31 สิงหาคม พ.ศ. 2559 โดยคิงเรกคอร์ดส์
Love Trip และ Shiawase wo Wakenasai.
อันดับที่ 1 ถึง 16 จากการเลือกตั้งทั่วไปเซ็มบัตสึเอเคบีโฟร์ตีเอต ประจำซิงเกิลที่ 45
Densetsu no Sakana.
Shinka Shite Nējan.
Kishi ga Mieru Umi Kara.
อันดับที่ 49 ถึง 64 จากการเลือกตั้งทั่วไปเซ็มบัตสึเอเคบีโฟร์ตีเอต ประจำซิงเกิลที่ 45 เรียกว่าฟิวเจอร์เกิลส์และขับร้องในเพลงนี้
2016 Nen no Invitation.
อันดับที่ 65 ถึง 80 จากการเลือกตั้งทั่วไปเซ็มบัตสึเอเคบีโฟร์ตีเอต ประจำซิงเกิลที่ 45 เรียกว่าอัพคัมมิงเกิลส์และขับร้องในเพลงนี้
Hikari no Naka e.
Baito AKB Paruru Senbatsu members.
Black Flower.
เพลงนี้ใช้สำหรับซีรีส์"โครวส์บลัด" The word in parenthesis is the role name.
ศาลเจ้าปุดจ้อ
ศาลเจ้าปุดจ้อ หรือที่คนภูเก็ตนิยมเรียกว่า อ๊ามปุดจ้อ หรือ ปุดจ้ออ๊าม  มีชื่อ ในภาษาฮกเกี้ยนว่า กินอิมเบี้ยว (;), ศาลเจ้าจีนเก่าแก่ของจังหวัดภูเก็ต สร้างปลายสมัยราชวงศ์ชิง สำหรับบูชา กวนอิมปุดจ้อ หรือคนไทยรู้จักในนาม เจ้าแม่กวนอิม เป็นศาลเจ้าที่ผูกพันคู่กับชาวไทยเชื้อสายจีนในจังหวัดภูเก็ตมาอย่างยาวนาน คนภูเก็ตเชื้อสายจีนนิยมมาไหว้ขอบุตรและไหว้ขอพรในวันแต่งงาน
เจ้าแม่กวนอิม คนภูเก็ตนิยมเรียกว่า ปุดจ้อ หรือ กวนอิมปุดจ้อ
ศาลเจ้าปุดจ้อ หรือที่คนภูเก็ตนิยมเรียกว่าอ๊ามปุดจ้อ สร้างเมื่อใดไม่ปรากฎแน่ชัด ตามคำบอกเล่าคนเก่า ศาลเจ้าหลังนี้เดิมเคยเป็นศาลเจ้าของเทพเจ้ากวนอูมาก่อน แล้วเปลี่ยนเป็นศาลเจ้าแม่กวนอิมในภายหลัง
จากบันทึกป้ายหินเกี่ยวกับการบูรณะศาลเจ้าหลังปัจจุบัน เขียนว่าศาลเจ้ากวนอิมหลังนี้เกิดจากความศรัทธาของชาวจีนในจังหวัดภูเก็ตรวมกันบริจาคเมื่อปีนักกษัตรอู้เซิน ตรงกับปีรัชศกที่ 34 ของจักรพรรดิกวังซฺวี่ แห่งราชวงศ์ชิง ซึ่งตรงกับ พ.ศ.2451 สร้างศาลขึ้นปีนักกษัตรจีโย่ว ตรงกับปีรัชศกที่ 1 ของจักรพรรดิผู่อี๋ หรือ สมเด็จพระจักรพรรดิเซวียนถ่ง แห่งราชวงศ์ชิงตรงกับ พ.ศ.2452
แลนซิง (รัฐมิชิแกน)
แลนซิง  เป็นเมืองหลวงของรัฐมิชิแกน ในสหรัฐ พื้นที่ส่วนใหญ่ของเมืองอยู่ในอิงอัมเคาน์ตี และมีบางส่วนทางทิศตะวันตกอยู่ในอีตันเคาน์ตี และทางเหนืออยู่ในคลินตันเคาน์ตี เมืองมีประชากร 114,297 คน (ค.ศ. 2010) ถือเป็นเมืองใหญ่เป็นอันดับ 5 ของรัฐมิชิแกน แลนซิงเป็นเมืองหลวงของรัฐมิชิแกนในปี ค.ศ. 1847 สิบปีหลังจากที่รัฐมิชิแกนเป็นรัฐใหม่
แลนซิงเป็นเมืองหลวงของรัฐเดียวในสหรัฐ (ใน 47 เมือง) ที่ไม่ใช่เป็นเคาน์ตีซีตด้วย เคาน์ตีซีตของอิงอัมเคาน์ตีอยู่ที่เมืองเมสัน แต่ก็มีอาคารสำนักงานของเคาน์ตีตั้งอยู่ที่แลนซิงบ้าง
บริษัท ไชโยโปรดักชั่นส์ จำกัด
รางวัลคมชัดลึก อวอร์ด สาขาผู้กำกับละครโทรทัศน์ยอดเยี่ยม
แม่น้ำอาร์คันซอ
แม่น้ำอาร์คันซอ  เป็นแควเแมน้ำสายสำคัญของแม่น้ำมิสซิสซิปปี ไหลไปทางทิศตะวันออกและตะวันออกเฉียงใต้ผ่านรัฐโคโลราโด รัฐแคนซัส รัฐโอคลาโฮมา และรัฐอาร์คันซอ
แม่น้ำมีความยาว ถือเป็นแม่น้ำยาวเป็นอันดับ 6 ในสหรัฐ ยาวเป็นอันดับสองในบรรดาแควระบบแม่น้ำมิสซิสซิปปี–มิสซูรี และเป็นแม่น้ำยาวอันดับ 45 ของโลก ต้นแม่น้ำอยู่ในเทือกเขาร็อกกี ในเลกเคาน์ตี ใกล้เมืองลีดวิลล์
แม็ตต์ โกรนิง
ลิซา ซิมป์สัน
ลิซา แมรี ซิมป์สัน  เป็นตัวละครสมมติจากซีรี่ส์แอนิเมชั่นทางโทรทัศน์เรื่อง เดอะซิมป์สันส์ ลิซาเป็นลูกคนกลาง และเป็นคนที่ประสบความสำเร็จมากที่สุดในบรรดาสมาชิกครอบครัวซิมป์สัน ลิซาพากษ์เสียงโดย Yeardley Smith และปรากฏตัวครั้งแรกในฐานะตัวละครจาก เดอะซิมป์สันส์ชอร์ท (The Simpsons shorts) "The Tracey Ullman Show" ตอน "Good Night" เมื่อปี 1987 ผู้สร้างเดอะซิมป์สันส์ แม็ท เกรนิง ร่างแบบเธอขขึ้นขณะกำลังรอเพื่อพบกับ James L. Brooks เกรนิงในตอนนั้นถูกชวนให้มาเสนอไอเดียและสร้างซีรีส์การ์ตูนสั้นจากคอมิกของเกรนิงเองเรื่อง "Life in Hell" แต่ท้ายที่สุดกลายเป็นการสร้างสรรค์ตัวละครใหม่ทั้งชุด เขาตั้งชื่อลิซาตามน้องสาวของเกรนิงเองที่ชื่อว่า ลิซา เกรนิง บาร์เทล็ทท์ (Lisa Groening Bartlett) หลังการปกรากฏตัวใน "The Tracey Ullman Show" เป็นเวลาสามปี ครอบครัวซิมป์สันก็ได้ย้ายออกมาเป็นซีรี่ส์แยกของตัวเองในชื่อ เดอะซิมป์สันส์ โดยฟ็อกซ์ ซึ่งเปิดตัวตอนแรกเมื่อ 17 ธันวาคม 1989
ลิซาถือเป็นตัวละครที่ฉลาดเฉลียว มีความหลงใหล และเป็นศูนย์กลางทางศีลธรรมของครอบครัวซิมป์สัน เธอเป็นลูกคนที่สองจากสามของโฮเมอร์กับมาร์จ เป็นน้องสาวของบาร์ต และเป็นพี่สาวของแม็กกี ความฉลาดและจุดยืนทางการเมืองแบบเสรีนิยมที่ชัดเจนในตัวลิซาส่งผลให้เธอมีเส้นกั้นระหว่างเธอและเด็กคนอื่น ๆ ในวัยเดียวกัน เธอจึงมีลักษณะค่อนไปทางคนรักสันโดษและหลีกเลี่ยงสังคม ลิซาหันมาทานมังสวิรัติตั้งแต่ซีซันที่ 7 และหันมานับถือศาสนาพุทธตั้งแต่ซีซันที่ 13 จนถึงปัจจุบัน ลิซาแสดงจุดยืนทางเสรีนิยมของตนเองอย่างชัดเจนและทุ่มเทตนให้กับการช่วยเหลือทางการเมือง (เช่น แสดงตนอยู่ข้างการเคลื่อนไหวเรียกร้องเอกราชของทิเบตจากประเทศจีน) ซึ่งมักผลักให้เธอเป็นปฏิปักษ์ต่อคนหมู่มากในสปริงฟีลด์บ่อยครั้ง นอกจากนี้เธอยังเป็นนักอนุรักษ์สิ่งแวดล้อมด้วย ในเวลาว่าง ลิซามักอ่านหนังสือและยังมีความสุขกับการเป่าบาริโทนแซกโซโฟน ซึ่งมักทำให้โฮเมอร์รำคาญอยู่บ่อยครั้ง
แรกเริ่มเดิมที Yeardley Smith พากย์เสียงของบาร์ต ส่วน Nancy Cartwright (ปัจจุบันพากย์เสียงบาร์ต) นั้นพากย์เสียงของลิซา ผู้ผลิตมองว่่าเสียงของสมิธนั้นสูงเกินที่จะเป็นเสียงเด็กผู้ชายอย่างบาร์ต จึงได้รับมอบหมายให้เปลี่ยนมาพากย์เสียงลิซาแทน นักวาดและนักแอนิเมชันหลายคนของเดอะซิมป์สันส์ยอมรับว่าลิซาเป็นตัวละครที่วาดยาก ด้วยทรงผมทรงยึกยักของเธอ
"ทีวี ไกด์" ได้จัดอันดับลิซา (ร่วมกับบาร์ต) ไว้ที่อันดับ 11 ของ "50 ตัวการ์ตูนที่ยอดเยี่ยมที่สุดตลอดกาล" (Top 50 Greatest Cartoon Characters of All Time) ส่วนความเป็นนักอนุรักษ์สิ่งแวดล้อมของเธอนั้นได้รับการยอมรับอย่างล้นหลาม เดอะซิมป์สันส์หลาย ๆ ตอนที่มีลิซาแสดงบทบาทในการอนุรักษ์สิ่งแวดล้อม ได้รับบรางวัล Genesis และ Environmental Media Awards รวมถึงรางวัลพิเศษ "Board of Directors Ongoing Commitment Award" เมื่อปี 2001 และลิซายังมีชื่อในรายชื่อ "ตัวละครโทรทัศน์ที่เป็นมิตรกับสัตว์มากที่สุดตลอดกาล" (Most Animal-Fiendly TV Characters of All Time) จาก People for the Ethical Treatment of Animals ส่วนนักพาย์เสียงของลิซา Yeardley Smith ได้รับรางวัล Primetime Emmy Award สาขา การพากย์เสียงยอดเยี่ยมโดดเด่น เมื่อปี 1992 ครอบครัวซิมป์สัน รวมถึงลิซา ได้รับการประดับดาวบนฮอลลีวูด วอล์ค ออฟ เฟม ในปี 2000
ลิซ่า ซิมป์สัน
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2019
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2019 (หรือที่รู้จักในชื่อ ยูฟ่า อันเดอร์-19 ยูโร 2019) เป็นการแข่งขัน ฟุตบอลชิงแชมป์แห่งชาติยุโรป รุ่นอายุไม่เกิน 19 ปี ครั้งที่ 18 (ครั้งที่ 68 ถ้า รุ่นอายุไม่เกิน 18 ปี และ รุ่นเยาวชนรวมอยู่ด้วย), ซึ่งเป็นการแข่งขันฟุตบอลระดับเยาวชนของทีมชาติซึ่งจัดขึ้นโดย ยูฟ่า สำหรับฟุตบอลชายทีมชาติรุ่นอายุไม่เกิน 19 ปีของทวีปยุโรป. อาร์มีเนีย, ซึ่งได้รับการคัดเลือกโดยยูฟ่าเมื่อวันที่ 9 ธันวาคม ค.ศ. 2016, จะเป็นเจ้าภาพจัดการแข่งขัน.
ทีมด้่านล่างนี้ได้สิทธิ์สำหรับทัวร์นาเมนต์รอบสุดท้าย.
"หมายเหตุ: สถิติการลงสนามทั้งหมดประกอบไปด้วยยุค ยู-19 เท่านั้น (ตั้งแต่ปี ค.ศ. 2002)."
การจับสลากรอบสุดท้ายได้จัดขึ้นในวันที่ 31 พฤษภาคม พ.ศ. 2562, 12:00 AMT , ที่ เดอะ อาร์มีเนีย แมร์ริออตต์ โฮเท็ล ใน เยเรวาน, ประเทศอาร์มีเนีย. แปดทีมถูกจับสลากอยู่ในสองกลุ่มที่มีสี่ทีม. ไม่มีทีมวาง, ยกเว้นชาติเจ้าภาพ อาร์มีเนีย ได้รับมอบหมายให้อยู่ตำแหน่ง A1 ในการจับสลาก.
โปรแกรมการแข่งขันทัวร์นาเมนต์รอบสุดท้ายได้รับการยืนยันเมื่อวันที่ 7 มิถุนายน พ.ศ. 2562.
The group winners and runners-up advance to the semi-finals.
เนด แฟลนเดอส์
เน็ดวาร์ด "เน็ด" แฟลนเดอร์ส จูเนียร์  เป็นตัวละครสมมติในซีรี่แอนิเมชั่นทางโทรทัศน์เรื่อง เดอะซิมป์สันส์ พากย์เสียงโดย Harry Shearer ปรากฏตัวครั้งแรกในตอนปฐมทัศน์ของซีรีส์ ตอน "Simpsons Roasting on an Open Fire" เน็ดเป็นชายที่เคร่งศาสนามาก มีอัธยาสัยดี และเป็นเพื่อนบ้านหลังติดกันกับครอบครัวซิมป์สัน เขามักถูกโฮเมอร์อิจฉา แกล้ง และเกลียดอยู่บ่อย ๆ แต่ก็มีหลักฐานอยู่หลายตอนที่ว่าเขาทั้งสองก็เป็นเพื่อนที่ดีต่อกัน เน็ดเป็นศาสนิกชนผู้เคร่งครัดของศาสนาคริสต์นิกายโปรเตสแตนต์ลัทธิอีแวนเจลิค (Evangelicalism) เขาเป็นหนึ่งในตัวละครที่เป็นมิตรและน่าคบหาที่สุดในบรรดาพลเมืองของสปริงฟีลด์
เน็ดเป็นหนึ่งในตัวละครชุดแรกนอกเหนือจากครอบครัวซิมป์สันที่ได้ปรากฏตัวในเดอะซิมป์สันส์ และยังกลายเป็นตัวละครหลักกลางในบางตอน โดยมีตอนแรกที่เน็ดเป็นตัวละครหลักกลางคือตอน "Dead Putting Society" ในซีซั่นที่สอง นามสกุลแฟลนเดอร์สนั้นมาจากถนนแฟลนเดอร์ส (Flanders St.) ในพอร์ตแลนด์ รัฐโอเรกอน ภูมิลำเนาของแม็ท เกรนิง ผู้สร้างเดอะซิมป์สันส์
โม ซิซแลค
มอร์ริส "โม" ซิซแลค  เป็นตัวละครในการ์ตูนแอนิเมชันซีรีส์บนโทรทัศน์เรื่อง เดอะซิมป์สันส์ พากย์เสียงโดย Hank Azaria และปรากฏตัวครั้งแรกในตอนปฐมทัศน์ของซีรีส์ ตอน "Simpsons Roasting on an Open Fire" โมเป็นเจ้าของและบาร์เทนเดอร์ที่โมส์ทาเวิร์น (Moe's Tavern หรือชื่อไทย "ร้านโมชวนเมา") บาร์ในสปริงฟีลด์ ที่โฮเมอร์ ซิมป์สัน, บาร์นีย์ กัมเบิล, เลนนี ลีโอนาร์ด, คาร์ล คาร์ลสัน และอีกหลายตัวละครมักไปดื่มเป็นประจำ
โมเป็นคนที่โดดเดี่ยว หงุดหงิด และอนาถ รวมถึงยังโมโหร้ายออกไปทางรุนแรง และยังเป็นคนอับโชค โมยังเคยพยายามฆ่าตัวตายหลายครั้ง ส่วนมุกตลกที่ยังคงมีอยู่เรื่อย ๆ ตลอดซีรีส์นั้นคือบาร์ต ซิมป์สัน ชอบโทรปั่นป่วน (prank call) โม, การที่โมประกอบกิจกรรมและธุรกิจที่ผิดกฎหมายที่บาร์ของเขา และชาติพันธุ์ที่กำกวมของเขา
แม็ท เกรนิง ผู้สร้างเดอะซิมป์สันส์ สร้างโมขึ้นโดยเลียนจาก Louis "Red" Deutsch ผู้โด่งดังจากการที่ถูกโทรแกล้งหลายครั้งจากผู้อยู่อาศัยในเมืองเจอร์ซีซิตี (นิวเจอร์ซี) ซึ่ง Tube Bar prank calls เหล่านี้ที่เป็นแรงบันดาลใจให้บาร์ต ซิมป์สันมักโทรแกล้งโมอยู่บ่อย ๆ รวมทั้งอารมณ์โกรธและด่าทอกลับหลังรู้ตัวว่าโดนแกล้งของโมนั้นก็ได้มาจาก Deutsch เช่นกัน นามสกุล "ซิซแลค" (Szyslak) นั้นเปิดเผยครั้งแรกในตอน "Who Shot Mr. Burns? (Part One)" นักเขียนเรื่องซิมป์สันส์สองคนคือ Bill Oakley กับ Josh Weinstein เจอชื่อนี้ในสมุดโทรศัพท์และตั้งเป็นนามสกุลให้กับโม เพื่อที่ชื่อย่อของโมจะได้เป็น M.S. ซึ่งทำให้เขากลายเป็นผู้ต้องสงสัยยิงมิสเตอร์เบิรนส์ในตอนดังกล่าว ลักษณะของโมนั้นออกแบบโดย Dan Haskett โดยให้ใบหน้าของโมได้เค้าโครงมาจากหน้าของกอริลลา
ตำรวจฮ่องกง
จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดฉะเชิงเทรา พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมเฉพาะจังหวัดฉะเชิงเทรา.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดฉะเชิงเทรา
เขตการเลือกตั้งที่ 1 ประกอบด้วยอำเภอสนามชัยเขต อำเภอพนมสารคาม อำเภอราชสาส์น อำเภอบางคล้า อำเภอคลองเขื่อน อำเภอบางน้ำเปรี้ยว และอำเภอเมืองฉะเชิงเทรา (เฉพาะตำบลบางแก้ว ตำบลบางขวัญ ตำบลท่าไข่ ตำบลบ้านใหม่ และตำบลคลองจุกกระเฌอ)
เขตการเลือกตั้งที่ 2 ประกอบด้วยอำเภอท่าตะเกียบ อำเภอแปลงยาว อำเภอบ้านโพธิ์ อำเภอบางปะกง และอำเภอเมืองฉะเชิงเทรา (ยกเว้นตำบลบางแก้ว ตำบลบางขวัญ ตำบลท่าไข่ ตำบลบ้านใหม่ และตำบลคลองจุกกระเฌอ)
ประเทศอันดอร์ราในโอลิมปิกเยาวชน
ประเทศอันดอร์ราเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศอันดอร์รา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ AND
นับตั้งแต่ครั้งแรกที่ประเทศอันดอร์ราส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติอันดอร์ราได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 0 เหรียญเงิน 1 เหรียญทองแดง
สึบาซะวะอิราไน
"สึบาซะวะอิราไน"  เป็นซิงเกิลลำดับที่ 44 ของเอเคบีโฟร์ตีเอต เปิดตัวเมื่อวันที่ 1 มิถุนายน พ.ศ. 2559 โดยคิงเรกคอร์ดส์
ประเทศอาร์มีเนียในโอลิมปิกเยาวชน
ประเทศอาร์มีเนียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศอาร์มีเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ ARM
นับตั้งแต่ครั้งแรกที่ประเทศอาร์มีเนียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติอาร์มีเนียได้รับเหรียญรางวัลรวมทั้งหมด 13 เหรียญ โดยแบ่งเป็น 3 เหรียญทอง 3 เหรียญเงิน 7 เหรียญทองแดง
Tsubasa wa Iranai
ประเทศออสเตรียในโอลิมปิกเยาวชน
ประเทศออสเตรียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศออสเตรีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ AUT
นับตั้งแต่ครั้งแรกที่ประเทศออสเตรียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติออสเตรียได้รับเหรียญรางวัลรวมทั้งหมด 51 เหรียญ โดยแบ่งเป็น 17 เหรียญทอง 10 เหรียญเงิน 24 เหรียญทองแดง